open-index/open-wikipedia-markdown huggingface dataset:
חלום ישן (שיר)

"**חלום ישן**" הוא שיר שכתב, הלחין וביצע המוזיקאי והזמר הישראלי לירון עמרם. השיר התפרסם ב־8 בספטמבר 2016 כסינגל הראשון מתוך אלבום הבכורה של הזמר, "חלום ישן", שיצא לאור ב־2018.

## כתיבה ותהליך היצירה
"חלום ישן" הוא שיר הנושא של אלבום הבכורה של הזמר, "חלום ישן". מבין 12 שירי האלבום, השיר היה האחרון שכתב עמרם, אבל הראשון שפרסם כסינגל. את המילים כתב ב־10–15 דקות. מבחינה מוזיקלית, עמרם ידע מראש שמקצב השיר יהיה Four on the floor  (מקצב של ארבעה רבעים שמאפיין להיטי דיסקו ומוזיקה אלקטרונית). עמרם הקליט סקיצה וחיפש מפיק מוזיקלי לאלבום כולו.

תהליך חיפוש המפיק היה מורכב, ובמהלכו התעצב השיר. בתחילה פנה עמרם לעידן ("ברונו") גרייף מ"טרי פויזן". עמרם החליט לא לקחת אותו לתפקיד המפיק בסופו של דבר, אבל גרייף סייע לו להגיע לביט של השיר. עמרם המשיך בחיפושיו והגיע למיכאל כהן. גם כהן לא נבחר כמפיק, אבל סייע לעמרם להבין את תפקיד הבס בשיר. בהמלצת ידידתו צליל דנין פנה עמרם לרועי אביטל, שעבד בעבר עם דנין. עמרם החליט שאביטל יהיה מפיק האלבום. לעמרם ולאביטל היה ברור שהשיר "חלום ישן" הוא השיר הראשון שהם צריכים לעבוד עליו. בסשן הראשון של השניים התעצב הבסיס של הפקת השיר. השניים הגדירו את חטיבת הקצב. בהמשך התווסף הסינתיסייזר, ואחר כך גיטרות הסרף, שהוסיפו אווירה מזרחית לשיר. עמרם עשה הפסקה של חודש שבמהלכה חיפש דבר מה שהיה חסר לו בשיר, והגיע להחלטה להוסיף כינורות. הוא כתב את עיבוד הכינורות בעצמו, ולהקלטתם בחר את אמיתי צברי, שעבד בעבר עם אביו של לירון, אהרן. צברי הוקלט בשישה ערוצים כדי לתת צבע של תזמורת. בשלב הסופי של ההקלטה הסתייע עמרם במתופף שלו, ברק בן צור, וביקש ממנו הקלטת מצלתיים בלבד, ולבסוף עיצבו עמרם ואביטל את הגרסה הסופית של השיר.

עמרם החליט לפרסם את הסינגל בלי לחכות לשאר האלבום. החלטה נוספת שלו הייתה להוציא את הסינגל בהוצאה עצמית.

השיר הצליח והושמע בתחנות רדיו בעלות כיוון מוזיקלי שונה מאוד כמו גלגלצ ולב המדינה. , אמר עמרם.

כיבוש יריחו שימש השראה לעמרם למילים "עד שייפלו החומות" ולמוזיקה שמלווה את המילים: "דמיינתי את החומות נופלות", סיפר.

עמרם סיפר שהשיר מבטא כמיהה ובקשה להצלחה, אהבה והשראה. המשפט "עד שייפלו החומות ואז תבואי אלי" ניתן לפרשנות אישית כפנייה לאישה או כבקשת השראה. הוא הוסיף שמבין שתי שיטות ליצירה: לחכות להשראה, או לגשת לעבוד וליצור, הוא בחר בשיטה השנייה, החליט שהוא רוצה לכתוב את השיר וקיבל ביצירה סיוע מאלוהים.

עמרם אייר את עטיפת הסינגל.

## מצעדי פזמונים
השיר נכנס למצעד הפזמונים השבועי של רשת ג' ב־10 בנובמבר 2016 וצעד תשעה שבועות, עד 12 בינואר 2017, אז יצא מהמצעד. בשיאו הגיע למקום הרביעי ב־24 בנובמבר 2016.

### מיקומי שיא

## משתתפים
* לירון עמרם – זמרה, גיטרות, קולות רקע
* רועי אביטל – בס, גיטרות
* ברק בן צור – כלי הקשה
* אמיתי צברי – כינור
* גלעד חזן – כינור

### הפקה
* מפיק מוזיקלי – רועי אביטל
* עיבוד – לירון עמרם
* איור – לירון עמרם
* גרפיקה – אלעד אלהרר

## קישורים חיצוניים

## הערות שוליים

קטגוריה:שירים בעברית
קטגוריה:שירים על חלומות
יוטה מאמות'

**יוטה מאמות**' (באנגלית: **Utah Mammoth**) היא קבוצת הוקי קרח מקצוענית מסולט לייק סיטי, יוטה, ארצות הברית, שהצטרפה לליגת ה-NHL בעונת 2024/25. היא חברה בבית המרכזי שבחטיבה המערבית. 

הקבוצה נוסדה ב-2024 על ידי ראיין סמית, הבעלים של קבוצת ה-NBA יוטה ג'אז וקבוצת ה-MLS ריאל סולט לייק. היא רכשה את פעילות הספורט ואת חוזי השחקנים והצוות של קבוצת ה-NHL אריזונה קויוטיס שפעילותה הופסקה.

## היסטוריה
ב-2023 ניצבה קבוצת ה-NHL אריזונה קויוטיס במצב קשה כשנותרה ללא בית קבע, ונאלצה לשחק את משחקי הבית שלה באולם מאלט ארנה בעיר טמפה שבו 5000 מושבים בלבד. הכוונה הייתה להקים בעיר אולם קבע, אולם במשאל שנערך בקרב תושבי העיר נדחתה ההצעה ונגנזה.

בעקבות כך היה ברור שלקבוצה אין זכות קיום בטמפה, ובכלל באזור פיניקס רבתי. ראיין סמית, הבעלים של קבוצת ה-NBA יוטה ג'אז וקבוצת ה-MLS ריאל סולט לייק הציע להנהלת הליגה לקנות את כל פעילות הספורט של הקויוטיס, כולל כל חוזי השחקנים והצוות, ולהעביר את הפעילות לקבוצת NHL חדשה שתוקם ביוטה ותחלוק את ה"דלתא סנטר" בסולט לייק סיטי עם הג'אז שהאולם הוא אולמה הביתי, למרות שה"דלתא סנטר" מכיל 14000 מושבים בלבד בתצורת הוקי קרח וגם הוא נחשב לאולם קטן במונחי NHL. ב-18 באפריל 2024 אישרה הליגה את בקשתו. אריזונה קויוטיס הפסיקה את פעילותה, ונקבע שקבוצת ה-NHL של יוטה תחליף אותה בליגה ובבית המרכזי.

סמית הודיע שבכוונתו להקים אולם חדש בסולט לייק סיטי, שיהיה מתאים יותר להוקי קרח וישמש את שתי הקבוצות. כמו כן הבהיר סמית שהקבוצה החדשה תישא את שם מדינת יוטה, ולא את שמה של סולט לייק סיטי בלבד; שמה של הקבוצה, הלוגו שלה, צבעיה ומדיה ייבחרו מאוחר יותר.

ביוני 2024 נבחרו צבעיה של הקבוצה, ונקבעו לה שם זמני ("מועדון הוקי יוטה"), לוגו זמני ומדים זמניים, ששימשו אותה בעונתה הראשונה בליגה. כפי שקורה בדרך כלל לקבוצת התרחבות, העונה הראשונה הייתה קשה מאד והקבוצה לא התחרתה על מקום בפלייאוף.

ב-7 במאי 2025 הודיעה הקבוצה על שמה הקבוע - יוטה מאמות', על שם הממותות שחיו ביוטה בעבר. השם נבחר במשאל אוהדים. עם השם הוצג גם לוגו חדש לקבוצה.

## סגל שחקנים
נכון ל-20 במרץ 2026
[שמאל|ממוזער|250px|[קלייטון קלר, קפטן המאמות', במדי הגלגול הקודם של הקבוצה, אריזונה קויוטיס]]

## קישורים חיצוניים

* 

* 

קטגוריה:קבוצות הוקי קרח אמריקאיות
קטגוריה:סולט לייק סיטי: ספורט
קטגוריה:יוטה: ספורט
פרנסיסקוס דונדרס

**פרנסיסקוס (פרנץ) קורנליוס דונדרס** (27 במאי 1818 - 24 במרץ 1889) היה רופא עיניים הולנדי, אחד המייסדים של רפואת העיניים המודרנית.

## ביוגרפיה
נולד בטילבורך לליאן פרנץ דונדרס ואגנס אליזבת הג. התחנך בבית הספר דויזל ובסמינרים בטילבורג ובבוקסמיר.

בגיל שבע עשרה, דונדרס החל ללמוד רפואה בבית הספר הצבאי באוטרכט. בלימודיו גילה את התשוקה למחקר ניסיוני, במיוחד בתחום הכימיה. בגיל 22 נכנס לצבא על מנת להיות מנתח. במשך מספר שנים למד בבית החולים המלכותי ההולנדי לרפואה צבאית באוטרכט ולאחר מכן קיבל את התואר לרפואה בשנת 1840 מאוניברסיטת ליידן. לאחר תקופה כקצין רפואה בהאג, בשנת 1842 הוא מונה כמרצה לפיזיולוגיה ואנטומיה בבית הספר לרפואה הצבאית באוטרכט. בשל הישגיו בלימודיו, יצר קשרים טובים שאפשרו לו להתמקצע בעבודתו. בשנת 1847 זמן קצר לאחר מכן הוא הפך לפרופסור חבר לאנטומיה ופיזיולוגיה באוניברסיטת אוטרכט.

דונדרס הבין שספרי לימוד תורמים תרומה משמעותי לתחום הקוגניציה, אבל הוא גם ידע שלניסויים אמפיריים יש משמעות בהבנה והוכחה של תהליכים ביולוגיים.

היה בין המתרגלים הראשונים של האופטלמוסקופ. מיוחסת לו המצאת  (1862), והכנסת עדשות מנסרות לטיפול באסטיגמציה (1860).

דונדרס היה הראשון שהשתמש בהבדלים של כרונומטריה מחשבתית בכדי לאתר הבדלים בעיבוד הקוגניטיבי. הוא בדק גם "זמן תגובה פשוט" וגם "זמן תגובה בחירה", ומצא שהתגובה הפשוטה הייתה מהירה יותר. מושג זה הוא כיום אחד העקרונות המרכזיים של הפסיכולוגיה הקוגניטיבית – בעוד כרונומטריה מחשבתית אינה נושא בפני עצמו, היא אחד הכלים הנפוצים ביותר המשמשים להסקת מסקנות לגבי תהליכים כגון למידה, זיכרון וקשב.

דונדרס הקים את "Ooglijdersgasthuis" – בית החולים ההולנדי למחלות עיניים בשנת 1858.

פרנסיסקוס דונדרס השקיע זמן רב בלימוד וחקר ביולוגיה וקוגניציה. רק חלק קטן מזמנו בילה בלימודי רפואת עיניים. למרות זאת דונדרס הטביע מושגים רבים בתחום רפואת העיניים. הוא הציג נושאים כמו שבירה, אסטיגמציה, אקומודציה, אמטרופיה, היפרמטרופיה, אפאקיה, פרסביופיה, התכנסות ופזילה. הוא גם אחראי לנוסחה המשווה את חדות הראייה של האדם.

דונדרס טבע את המונח "רטיניטיס פיגמנטוזה" למחלת ניוון הרשתית בשנת 1857. הוא כינה אותה רטיניטיס (דלקת רשתית) בשל תפיסה שגויה שמדובר בדלקת. את הביטוי פיגמנטוזה טבע דונדרס על שם הממצא הפיגמנטרי בקרקעית העין שגילה אצל הלוקים במחלה ואשר נפוץ ברוב המקרים.

## חיים אישיים
התחתן פעמיים: תחילה ב-1845 לארנסטין צימרמן (נפטרה-1887); שנית, ב-1888 ללואיזה הוברכט.

## קישורים חיצוניים

* 

## הערות שוליים

קטגוריה:סגל אוניברסיטת אוטרכט
קטגוריה:בוגרי אוניברסיטת אוטרכט
קטגוריה:חברי האקדמיה הצרפתית למדעים
קטגוריה:נפטרים ב-1889
קטגוריה:ילידי 1818
4147 לנון

**4147 לנון** (באנגלית: **4147 Lennon**) הוא אסטרואיד הממוקם באזורים הפנימיים של חגורת האסטרואידים. האסטרואיד נקרא על שם ג'ון לנון, זמר וחבר הביטלס שנרצח ב-1980. האסטרואיד מהווה חלק ממשפחת וסטה , משפחת אסטרואידים, הנקראת על שמו של וסטה, האסטרואיד השני בגודלו מערכת השמש. האסטרואיד מקיף את השמש בחגורת האסטרואידים, במרחק של 2.2 עד 2.6 יחידות אסטרונומית מהשמש. זמן הקפתו את השמש הוא 3 שנים ו-8 חודשים.

## מאפייני האסטרואיד
האסטרואיד נצפה לראשונה ב-1971, במצפה הכוכבים האסטרופיזיקלי של קרים. אף על פי זאת, הוא התגלה רק ב-12 בינואר 1983, בתחנת אנדרסון מסה, על ידי בריאן א. סקיף.

באוקטובר 2004 התקבלה עקומת אור סיבובית של לנון במהלך סקירה פוטומטרית של אסטרואידים מסוג V במספר מצפי כוכבים ביפן. עקומת האור המקטעית נתנה תקופת סיבוב ארוכה מאוד של 137 שעות עם וריאציה של בהירות גבוהה של 0.6 בגודל (U=1).

### קוטר ואלבדו
לפי סקירה שבוצעה על ידי טלסקופ החלל WISE של נאס"א עם משימת ה-NEOWISE , קוטרו המינימלי של לנון הוא 5.2 ק"מ וקוטרו המקסימלי הוא 7.1 ק"מ ולפני השטח שלו יש אלבדו של 0.24 של 0.42, בהתאמה. עקומת האור של האסטרואיד הניחה אלבדו סטנדרטי של 0.20, כמקובל עבור אסטרואידים מסוג S, וחישב קוטר של 7.5 קילומטרים ובהירות מוחלטת של 13.0.

## שמו של האסטרואיד
אסטרואיד זה נקרא על שמו של המוזיקאי האנגלי ג'ון לנון (1940–1980), המפורסם בזכות שירו Imagine ומייסד שותף של הביטלס, אחת הלהקות המצליחות ביותר בתולדות המוזיקה הפופולרית.

האסטרואידים 8749 הביטלס, 4149 האריסון, 4148 מקרטני ו-4150 סטאר, נקראו על שם הלהקה ושלושת חבריה הנוספים. השמות פורסמו באופן רשמי על ידי מרכז כוכבי הלכת המינורים ב-10 באפריל 1990.

## ראו גם
*חגורת האסטרואידים

## הערות שוליים

קטגוריה:ג'ון לנון
קטגוריה:חגורת האסטרואידים
עונת 2024/2025 בפרמייר ליג

**עונת 2024/2025 בפרמייר ליג** הייתה העונה ה-33 בפרמייר ליג, והעונה ה-126 של הליגה הבכירה בכדורגל האנגלי בסך הכל. העונה החלה ב-16 באוגוסט 2024 והסתיימה ב-25 במאי 2025.

ליברפול זכתה באליפות מספר 20 בתולדותיה, והשנייה בעידן הפרמייר ליג.

איפסוויץ' טאון, לסטר סיטי וסאות'המפטון ירדו לצ'מפיונשיפ.

מוחמד סלאח שחקנה של ליברפול זכה בצמד התארים מלך השערים ומלך הבישולים עם 29 שערים ו-18 בישולים. דויד ראיה שוערה של ארסנל ומאטס סלס שוערה של נוטינגהאם פורסט זכו בצוותא בפרס כפפת הזהב כששמרו על שער נקי 13 פעמים.

## קבוצות
20 קבוצות השתתפו בעונה זו בפרמייר ליג, 17 מתוכן המשיכו בליגה מהעונה הקודמת, ו-3 קבוצות נוספות העפילו מהפוטבול ליג צ'מפיונשיפ: לסטר סיטי וסאות'המפטון שחזרו לפריימרליג לאחר היעדרות של שנה ואיפסוויץ' טאון שחזרה לפרמייר ליג לאחר היעדרות של עשרים ושתיים שנה. לסטר סיטי ואיפסוויץ' טאון העפילו ישירות לאחר שסיימו במקומות הראשון והשני בהתאמה בעונת 2023/2024 בצ'מפיונשיפ וסאות'המפטון העפילה הודות לניצחון על לידס יונייטד בגמר פלייאוף העלייה. הן החליפו את שפילד יונייטד, ברנלי ולוטון טאון שירדו לצ'מפיונשיפ בסיום עונת 2023/2024.

### אצטדיונים

### צוות ונותני חסות

## שינויי מאמנים

## טבלת הליגה

## כדורגלנים מצטיינים
מוחמד סלאח () מליברפול כבש 29 שערים וזכה בתואר מלך השערים.

מוחמד סלאח () מליברפול זכה בפרס שחקן העונה בפרמייר ליג של התאחדות הכדורגל האנגלית ובפרס כדורגלן השנה בליגה האנגלית של התאחדות עיתונאי הכדורגל האנגלית

זוכה בפרס כדורגלן השנה שהוענק על ידי התאחדות שחקני הכדורגל טרם פורסם

דויד ראיה () מארסנל ומאטס סלס () מנוטינגהאם פורסט זכו ב"פרס כפפת הזהב" לשוער הטוב של העונה. 

## סטטיסטיקה
### שערים

### בישולים

### שערים נקיים

## פרסים
### פרסים חודשיים

## קישורים חיצוניים

* נתונים מפורטים מאתר bdfutbol
* נתונים מפורטים מאתר transfermarkt
* סיכור העונה
* נתונים מאתר worldfootball
* תיאור מפורט של המשחקים

## הערות שוליים

קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:2024 בממלכה המאוחדת
קטגוריה:2025 בממלכה המאוחדת
קטגוריה:עונות בפרמייר ליג
עונת 2024/2025 בלה ליגה

**עונת 2024/2025 בלה ליגה** (בספרדית: **Primera División de España 2024/2025** מוצגת גם בשם **לה ליגה EA ספורט** בשל חסויות מסחריות, בספרדית: **LALIGA EA Sports**) הייתה העונה ה-94 במסגרת הלה ליגה, תחרות הכדורגל הבכירה בספרד. העונה החלה ב-15 באוגוסט 2024 והסתיימה ב-25 מאי 2025.

בהתאם לתוצאות של העונה הקודמת קדיס, גרנדה ואלמריה ירדו לליגה הספרדית השנייה.

ברצלונה זכתה באליפות ה-28 בתולדותיה.

ריאל ואיאדוליד, לאס פאלמאס ולגנס ירדו בסיום העונה לליגה הספרדית השנייה.

קיליאן אמבפה, שחקנה הצרפתי של ריאל מדריד זכה בתואר מלך השערים עם 31 כיבושים. לאמין ימאל מברצלונה זכה בתואר מלך הבישולים עם 13 בישולים.

## קבוצות
20 קבוצות התמודדו בליגה, 17 הקבוצות שסיימו ב־17 המקומות הראשונים בעונת 2023/2024, אליהן התווספו לגנס וריאל ויאדוליד שסיימו בשני המקומות הראשונים בסגונדה ליגה בעונת 2023/2024. ואספניול שניצחה בפלייאוף העלייה של הסגונדה ליגה. הן החליפו את גרנדה, אלמריה וקדיס שירדו לסגונדה ליגה בסיום עונת 2023/2024.

### הקבוצות

### חילופי מאמנים

### אצטדיונים

## טבלת הליגה

## סטטיסטיקה
### מלך השערים

### מלך הבישולים

### פרס זאמורה

## פרסים
### פרסי העונה
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לקיליאן אמבפה (), ריאל מדריד, שכבש 31 שערים. 
* פרס ריקרדו זאמורה לשוער עם יחס הספיגות הנמוך ביותר במהלך העונה הוענק ליאן אובלק (), אתלטיקו מדריד, שספג 30 שערים ב-36 הופעות, יחס ספיגות של 0.52.
* "פרס סארה" לכדורגלן הספרדי שכבש את מספר השערים הרב ביותר במהלך העונה לאיוסה פרס, ויאריאל, שכבש 19 שערים.  

פרסי LFP הוענקו ל:
*השחקן המצטיין: ראפיניה ()
*המאמן המצטיין: האנזי פליק ()

### שחקן החודש

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt
## הערות שוליים

2024 2025
קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:2024 בספרד
קטגוריה:2025 בספרד
עונת 2024/2025 בסרייה א'

**עונת 2024/2025 ב[[סרייה א']]** הייתה העונה ה-123 של התחרות שמאורגנת על ידי Lega Serie A. העונה החלה ב-17 באוגוסט 2024 והסתיימה ב-25 במאי 2025.

נאפולי זכתה באליפות הרביעית בתולדותיה.

בסיום העונה מונצה, ונציה ואמפולי ירדו לסרייה ב'.

מתאו רטגי מאטאלנטה זכה בתואר מלך השערים עם 25 כיבושים. רומלו לוקאקו מנאפולי זכה בתואר מלך הבישולים עם 10 בישולים.

## קבוצות
בליגה השתתפו 20 קבוצות. 17 שהמשיכו מהעונה הקודמת ועוד 3 קבוצות שהעפילו מהסרייה ב'. התחרות מתקיימת בשיטת ליגה עם משחקי בית וחוץ. עבור ניצחון מוענקות שלוש נקודות, ועבור תוצאת תיקו מוענקת נקודה אחת.

הקבוצות פארמה, קומו וונציה הן הקבוצות שעלו מהסרייה ב'.

### הקבוצות

### חילופי מאמנים

### אצטדיונים

## טבלת הליגה

## סטטיסטיקות
### מלכי השערים

### מלכי הבישולים

## פרסים
### שחקן החודש

## קישורים חיצוניים

* נתונים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

## הערות שוליים

קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:עונות בסרייה א'
קטגוריה:2024 באיטליה
קטגוריה:2025 באיטליה
עונת 2024/2025 בבונדסליגה

**עונת 2024/2025 בבונדסליגה** (בגרמנית: **Bundesliga 2024/2025**) הייתה העונה ה-62 של הבונדסליגה הגרמנית. העונה החלה ב-23 באוגוסט 2024 והסתיימה ב-17 במאי 2025.

באיירן מינכן זכתה באליפות ה-34 בתולדותיה.

בסיום העונה הולשטיין קיל ובוכום ירדו לבונדסליגה השנייה. פ.צ. היידנהיים שסיימה במקום ה-16 התמודדה מול אלוורסברג שסיימה שלישית בבונדסליגה השנייה ניצחה אותה  4–3 בסיכום שני משחקים ונשארה בליגה. 

## קבוצות ואצטדיונים
מתוך 18 הקבוצות שהשתתפו בבונדסליגה, 15 המשיכו מעונת 2023/2024. זנקט פאולי והולשטיין קיל העפילו לליגה במקומן של דרמשטאדט 98 ופ.צ. קלן שסיימו בשני המקומות האחרונים בעונת 2023/2024 בבונדסליגה. בוכום שסיימה במקום ה-16 בעונת 2023/2024 ניצחה בדו-קרב פנדלים את פורטונה דיסלדורף שסיימה שלישית בבונדסליגה השנייה, לאחר 3–3 בסיכום שני המשחקים וכך הבטיחה את הישארותה בליגה.

### הקבוצות

### שינויי מאמנים

### אצטדיונים

## טבלת הליגה

## כדורגלנים מצטיינים
הארי קיין (), באיירן מינכן כבש 26 שערים וזכה בתואר מלך השערים.

הארי קיין (), באיירן מינכן זכה גם בתואר "שחקן השנה". הוא מוענק בהתאם להצבעה של אוהדים (40%), נציגי המועדונים (30%) ומומחים (20%)

### מלך השערים

### מלך הבישולים

## פרסים

### שחקן החודש

## קישורים חיצוניים
* נתונים מפורטים מאתר bdfutbol
* נתונים מפורטים מאתר transfermarkt

## הערות שוליים

קטגוריה:תחרויות כדורגל בגרמניה
קטגוריה:עונות בבונדסליגה
קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:2024 בגרמניה
קטגוריה:2025 בגרמניה
עונת 2024/2025 בליג 1

**עונת 2024/2025 בליג 1** (בצרפתית: **Ligue 1**, או בשמה המלא **Championnat de France de football**; מוצגת גם בשם **[[ליגת העל הצרפתית בכדורגל|ליג 1]] מקדונלד'ס** בשל חסויות מסחריות, בצרפתית: **Ligue 1 McDonald’s**) הייתה העונה ה-87 של התחרות המאורגנת על ידי ההתאחדות הצרפתית לכדורגל (**Ligue de Football Professionnel**, ובקיצור **LFP**). העונה החלה ב-16 באוגוסט 2024 והסתיימה ב-17 במאי 2025.

פריז סן-ז'רמן זכתה באליפות רביעית ברציפות וה-13 בתולדותיה.

בסיום העונה מונפלייה וסנט אטיין ירדו לליג 2, ריימס שסיימה במקום ה-16 התמודדה מול מץ שסיימה במקום השלישי בליג 2, על המקום האחרון שנותר בעונת 2025/2026 בליג 1, הפסידה לה ויקדה גם כן.

עוסמאן דמבלה מפריז סן-ז'רמן ומייסון גרינווד ממרסיי זכו בתואר מלך השערים עם 21 כיבושים כל אחד.

## קבוצות
בליגה השתתפו 18 קבוצות, 15 שהמשיכו מעונת 2023/2024. אליהן הצטרפו אוסר ואנז'ה שסיימו בשני המקומות הראשונים בליג 2 והחליפו את קלרמון פוט ולוריאן שסיימו בשני המקומות האחרונים בעונת 2023/2024. סנט אטיין שסיימה במקום השלישי בליגת המשנה, העפילה גם היא לאחר שניצחה בפלייאוף את מץ שסיימה במקום ה-16 בעונת 2023/2024.

### הקבוצות

## טבלת הליגה

## סטטיסטיקות
### מלך השערים

### מלך הבישולים

## פרסים
### חודשיים
### שחקן החודש

### עונתיים

## קישורים חיצוניים

*  

* 

## הערות שוליים

קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:עונות בליג 1
קטגוריה:2024 בצרפת
קטגוריה:2025 בצרפת
עונת 2024/2025 בליגת העל הפורטוגלית

**עונת 2024/2025 בליגת העל הפורטוגלית** (בפורטוגזית: **Primeira Liga**, מוצגת גם בשם **Liga Portugal Betclic** בשל חסות מסחרית) הייתה העונה ה-91 של ליגת העל הפורטוגלית, הליגה המקצוענית הבכירה בפורטוגל. העונה החלה ב-9 באוגוסט 2024 והסתיימה ב-17 במאי 2025.

ספורטינג ליסבון זכתה באליפות ה-21 שלה והשנייה ברציפות.

בסיום העונה הקבוצות בואבישטה ופארנסה ירדו לליגה השנייה לאחר שסיימו בשני המקומות האחרונים בטבלה, אבש פוטבול שסיימה במקום ה-16 התמודדה מול ויזלה שסיימה שלישית בעונת 2024/2025 בליגה הפורטוגלית השנייה, אך היא ניצחה אותה ונותרה בליגה.

ויקטור יוקרס מספורטינג ליסבון זכה בתואר מלך השערים עם 39 כיבושים. פרנסיסקו טרינקאו מספורטינג ליסבון זכה בתואר מלך הבישולים עם 12 בישולים.

## קבוצות ואצטדיונים
מתוך 18 הקבוצות שהשתתפו בעונה זו, 15 המשיכו מהעונה הקודמת. אליהן התווספו סנטה קלרה ונסיונל מדיירה שסיימו בשני המקומות הראשונים בליגה הפורטוגלית השנייה, והחליפו את שאביש ואת ויזלה שסיימו בשני המקומות האחרונים בעונת 2023/2024. אבש פוטבול שסיימה במקום השלישי בליגת המשנה, העפילה גם היא לאחר שניצחה בפלייאוף את פורטימוננסה שסיימה במקום ה-16 בעונת 2023/2024. סנטה קלרה שבה לליגת העל לאחר היעדרות של שנה, נסיונל מדיירה לאחר היעדרות של שלוש שנים ולאבש פוטבול זו הופעה ראשונה בליגה הבכירה.

## טבלת הליגה

## סטטיסטיקה
### מלך השערים

### מלך הבישולים

## הערות שוליים

קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:עונות בליגת העל הפורטוגלית
Imgonnagetyouback

"**Imgonnagetyouback**" (מעוצב באותיות קטנות: "**imgonnagetyouback**"; בעברית: "**אֲנִי הוֹלֶכֶת להשיג אוֹתְךָ בַּחֲזָרָה**") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-18 מתוך מהדורתו המורחבת, *The Anthology Edition*, של אלבומה ה-11 של סוויפט, *[[The Tortured Poets Department]]*.

## רקע
ב-21 באוקטובר 2022 פרסמה סוויפט את אלבומה העשירי, *[[Midnights]]*, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את *[[Speak Now (Taylor's Version)]]* ואת ** כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד *Midnights* לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של *Reputation (Taylor's Version)*, ההקלטה החוזרת של אלבום האולפן השישי שלה, *[[Reputation]]* (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.

בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של *[[The Tortured Poets Department]]*, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:

ב-19 באפריל הכריזה סוויפט בהפתעה על פרסומו של *The Tortured Poets Department: The Anthology*, אלבום המשך ל-*The Tortured Poets Department*. "Imgonnagetyouback" הוכלל בגרסה זו כרצועה ה-18.

## מיקומי שיא

## נתוני מכירות

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירים על געגוע
עונת 2024/2025 בליגת העל ההולנדית

**עונת 2024/2025** (בהולנדית: **Eredivisie-seizoen 2024/2025**) הייתה העונה ה-69 של ליגת העל ההולנדית בכדורגל, שהיא הליגה ההולנדית הבכירה, העונה החלה ב-9 אוגוסט 2024 והסתיימה ב-1 ביוני 2025.

פ.ס.וו. איינדהובן זכתה באליפות ה-26 שלה והשנייה ברציפות.

בסיום העונה וואלבייק ואלמיירה סיטי שסיימו בשני המקומות האחרונים בטבלה ירדו לליגה ההולנדית השנייה. וילם II שסיימה במקום ה-16 ירדה גם היא לאחר שהפסידה 3–5 בסיכום צמד משחקי גמר פלייאוף הירידה לטלסטאר.

סם סטיין מטוונטה זכה בתואר מלך השערים, עם 24 כיבושים. אוליבר אנטמן מגו אהד איגלס זכה בתואר מלך הבישולים עם 15 בישולים.

## מבנה
הליגה כוללת 18 קבוצות שישחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זוכה באליפות והקבוצות במקומות 17 ו-18 יורדות לליגת המשנה. הקבוצה שתסיים במקום ה-16 תתמודד בפלייאוף ירידה בשיטת פיינל פור כנגד הקבוצות שיעפילו מפלייאוף ליגת המשנה. על ניצחון מוענקות 3 נקודות, על תיקו נקודה אחת ועל הפסד לא מוענקות נקודות.

## קבוצות ואצטדיונים
מתוך 18 הקבוצות שמשתתפות בעונה זו, 15 המשיכו מעונת 2023/2024. וילם II וחרונינגן שסיימו בשני המקומות הראשונים בליגה השנייה העפילו לליגה במקומן של ויטסה ארנהם ופולנדם שסיימו בשני המקומות האחרונים בעונת 2023/2024. נאק ברדה שסיימה במקום ה-8 בליגה השנייה העפילה דרך הפלייאוף לאחר שניצחה בגמר בסיכום שני משחקים את אקסלסיור רוטרדאם שסיימה את עונת 2023/2024 במקום ה-16 בליגה הבכירה.

### הקבוצות

## טבלת הליגה

## פלייאוף
### פלייאוף על הכרטיס לסיבוב המוקדמות השני של הקונפרנס ליג
#### חצי הגמר

#### גמר

### פלייאוף הירידה
אל הפלייאוף העפילו 3 קבוצות שעברו את שלב הפלייאוף העליון של ליגת המשנה והקבוצה שסיימה במקום ה-16 בליגת העל לטורניר בשיטת פיינל פור בית וחוץ כאשר המנצחת תשחק בעונת 2025/2026 בליגה הבכירה.

### חצי גמר

#### גמר

## סטטיסטיקות
### מלך השערים

### מלך הבישולים

## קישורים חיצוניים

## הערות שוליים

קטגוריה:עונות בליגת העל ההולנדית
קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:2024 בהולנד
קטגוריה:2025 בהולנד
שושו

**שוּשוּ** (בקטלאנית: **Xuixo** או **Xuxu**; בספרדית: **Susu**) הוא מאפה מסוג המאפים הווינאיים מהעיר ז'ירונה בקטלוניה, ספרד. זהו מאפה גלילי מטוגן בשמן עמוק מצופה סוכר וממולא בקרמה קטלנה. 

נהוג לאכול את המאפה לארוחת בוקר או לשעת תה, הוא זוכה לכבוד כ-Producte de la Terra (תוצרת הארץ) על ידי משרד החקלאות, החוואות והדיג של ז'נרליטט דה קטלוניה.
שמאל|ממוזער|300px| שושו חתוך פתוח
ההנחה היא שמקורו של מאפה זה בשנות ה-20 של ג'ירונה בקונדיטוריה שהייתה בבעלותה של אמילי פואיג ברחוב קורט ריאל. קונדיטוריה צרפתית הציגה לפואיג הכנת מאפה במילוי קרם וזה נתן לה את ההשראה ליצור את השושו.

המאפה פופולרי מאוד לא רק בג'ירונה, אלא התקבל גם באזורים שמסביב וניתן למצוא אותו גם בטרגונה, קאסטיון דה לה פלאנה ובוולנסיה.

במחצית השנייה של המאה ה-20 זה היה אחד המוצרים המבוקשים ביותר ב-Xurreries (קונדיטוריות בקטלאנית, בספרדית: churrerías) וכיום הוא ממוסחר על ידי מותג ממתקים שמוכר אותם לא כמו הרגילים אלא עם ציפוי שוקולד.

## האגדה
על פי אגדה בג'ירונה יש לזקוף את המצאת השושו ל-el Tarlà, אדם מאוד סימפתי שנוכח מאוד באגדות של אזור זה. האקרובט הזה שאירח את האזרחים בהסגר בזמן מגפה, התאהב בבתו של קונדיטור. פעם אחת כשביקר את נערתו האהובה הופיע אביה והוא התחבא בשק קמח. לרוע המזל התעטש (שנשמע כמו שו-שו) והתגלה. לפני שהקונדיטור הספיק לכעוס הוא הבטיח להתחתן עם בתו ולתת לו את המתכון של מאפה מיוחד: השושו. הוא קרא לו על שם העיטוש שבגד בו. כיום ניתן לראות דמות של אל טארלה מדי שנה במהלך חגיגות האביב כאשר עותק הפסל שלו מוקם במקום בו אירח את תושבי ג'ירונה.

## תהלוכת שוּשוּ הפופולרית
הקרן "Fundació Oncolliga Girona" וממשלת ג'ירונה מארגנים את התהלוכה הפופולרית Marxa del Xuixo. זוהי תהלוכה בה משתתפת כל המשפחה ומטיילת ברחובות ג'ירונה כדי לגלות את הסביבה הטבעית של העיר. לאחר ההליכה המשתתפים מקבלים שושו שהוכן על ידי מועצת הקונדיטורים של ג'ירונה.

## קישורים חיצוניים

* אגדה על המצאת שושו
* שושו בטייסט-אטלס
* מאפה מטוגן במילוי שמנת

## הערות שוליים

קטגוריה:טיגון עמוק
קטגוריה:קינוחים ממולאים
קטגוריה:המטבח הקטלוני
מזאר

[שמאל|ממוזער| ה'''מזאר''' של [בילאל אבן רבאח בירדן (מראשוני המוסלמים)]]
**מָזָאר** (בערבית: **مزار**) הוא מאוזוליאום שהוקם על קברו של נביא, אדם קדוש או צדיק, או מבנה שהוקם במקום שבו הנ"ל גר או התפלל. אנשים מבקרים במזאר כדי לבקש ברכה והשתדלות.

## אטימולוגיה
שורש המילה מזאר הוא: ז-ו-ר (ز.و.ر.), מאותו שורש של המילה זִיָארָה (زيارة) שמובנה ביקור. אנשים מגיעים לבקר במקום.

מקור המילה בערבית, ומשם היא הגיעה לפרסית ולהינדוסטנית.

המילה מזאר מתורגמת לעיתים כמאוזוליאום.

## התנגדות לרעיון
הווהאבים סבורים שאין אף אדם שיכול לתווך בין אדם לאלוהים וממילא, מי שמאמין שלאדם קדוש יש יכולת תפילה טובה יותר מאשר לאדם "רגיל", או מי שמאמין שלמזאר שבנוי לזכרו, יש תכונות של קדושה, הוא כופר. מסיבה זו (וכן בשל המחלוקת הבסיסית עם השיעה), בשנת 1802, הווהאבים הרסו חלקית את מקדש האימאם חוסיין. בשנת 1925, מי שלימים יהיה המלך של ערב הסעודית, עבד אל-עזיז אבן סעוד, הרס את המבנים שנבנו ב בעיר אל-מדינה, על מקומות קבורתם של ארבעה מהאימאמים השיעים ושל בתו של הנביא מוחמד.

## ראו גם
* זיארה

## קישורים חיצוניים

## הערות שוליים

קטגוריה:מבני קבורה
קטגוריה:מאוזוליאומים
Honeymind

***Honeymind*** הוא אלבום האולפן השלישי של הזמר והשחקן בן פלאט. האלבום יצא לאור ב-31 במאי 2024, על ידי חברת התקליטים אינטרסקופ רקורדס. מתוך האלבום יצאו שלושה סינגלים: "Andrew" ו-"Cherry On Top" ו-"Treehouse", ב-15 במרץ, 11 באפריל, ו-17 במאי בהתאמה. ב-11 באפריל 2024, הסינגל השני מהאלבום, "Cherry on Top", יצא לאור יחד עם ההכרזה על סיבוב ההופעות The Honeymind Tour, סיבוב הופעות בצפון אמריקה ב-21 ערים, שהחל ב-18 ביוני 2024 בבוסטון והסתיים ב-27 ביולי 2024 בסיאטל. האלבום היה הראשון מבין אלבומיו של פלאט שלא נכנס למצעדי ה-Billboard 200.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים שהופקו על ידי אלכס הופ
קטגוריה:אלבומי להט"ב
קטגוריה:אלבומי פופ
קטגוריה:אלבומי חברת אינטרסקופ רקורדס
אקטאון אפיודס

***אקטאון אפיודס (אנגלית: [https://en.wikipedia.org/w/index.php?title=Acteon_aphyodes Acteon aphyodes])*** הוא מין של חלזון ים, רכיכת גסטרופוד ימית במשפחת האקטונים.

## תיאור
אורך הקונכייה של בעל חיים זה מגיע ל-15 מ"מ.

## הפצה
מין ימי זה מופיע בדרום-מערב האוקיינוס השקט, בקרבת פיג'י, בעומקים שבין 767 מטר ל-1000 מטר.

## קישורים חיצוניים

* MNHN, פריז: תמונה
קטגוריה:רכיכות

## הערות שוליים
פוקה (סדרת אנימציה)

**פוקה** (באנגלית: **Pucca**) היא סדרה מונפשת קומית קנדית, בעלת פרקים קצרים שהופקה על-ידי חברת ג'טיקס העולמית בשתי עונות בשנים 2006-2008, ולאחר מכן עונה נוספת הופה בשנים 2019-2018 תחת השם "פוקה: מתכון לאהבה" על ידי חברה אחרת. הסדרה מבוססת על הזיכיון הדרום קוריאני של הדמות "פוקה" שהחלה במקור בתור קומיקס בשנת 1999 ולאחר מכן גם סדרת רשת שזכתה להוקרה עולמית.
ממוזער|מוצרים שנמכרים כחלק מהזכיון פוקה
הסדרה שודרה בעשרות מדינות ברחבי העולם, אודות לכך שכמעט ואינה כולל שיח בין הדמויות. בישראל הסדרה שודרה החל מ-12 בנובמבר 2006, במקור תחת ערוץ ג'טיקס במשך השבוע מהימים ראשון עד חמישי פעמיים ביום, האחת ב-15:50 המדובבת במסגרת תוכנית האולפן "בלאגן", והשנייה 21:15 - הגרסה הלא מדובבת.

הסדרה זכתה להצלחה רבה ומכירות של מוצרים רבים נוספים תחת זיכיון זה.

בתוכנית "בלאגן", שבמסגרתה שודרה הגרסה המדובבת, אחת הדמויות המנחות (בגילומה של אפרת אנזל) נקראה אף היא בשם "פוקה" והייתה בעלת תסרוקת דומה לזו של הדמות המצוירת, אך מלבד מכנים משותפים אלו אין בין שתי הדמויות קשר ישיר.

## עלילה ודמויות
עלילת הסדרה עוקבת אחרי מעלליהם של פוקה המטיפה חיבה ללא הרף על גארו.

פוקה היא ילדה בת 11 שחיה ועובדת במסעדת האיטריות גו-רונג יחד עם שלושת דודיה (דאמפלינג, הו, ולינגוויני) והאחרית למשלוחים במסעדה. היא לבושה אדום עם שיער אסוף בתסרוקת אודנגו - תספורת יפנית מסורתית. היא אוהבת אטריות שחורות, כרוב קוריאני וקונג פו אבל יותר מכל היא אוהבת את גארו. פוקה מכלה את ימיה בניסיונות לקבל חיבה מגארו.

גארו הוא נינג'ה ממשפחת אצולה שנושלה ממעמדה, שפוקה מאוהבת בו עד עיוורון. גארו בתורו משתדל להילחם ברשע ולהתחמק ממחוות אהבתה החונקות ולרוב נכשל כישלון חרוץ. למרות שהוא לוחם מאומן, פוקה חכמה יותר, ובעלת קישורי לחימה שלא נופלים מאלו שלו.

בין הדמיות הנוספות שניתן לציין הן (בסוגריים המדבב בעברית):
* צ'ינג (עינת גליקסמן)
* רינרין (עינת גליקסמן)
* טובי (אסף קורמן)
* לינגוויני (אמנון וולף - לצד דמויות משנה נוספות)
* דאמפלינג (דביר בנדק)
* הו (ערן בוהם)
* מיו

## קישורים חיצוניים

## הערות שוליים

קטגוריה:ג'טיקס: תוכניות וסדרות
כלכלה כפולה

**כלכלה כפולה** (באנגלית: **Dual economy**) היא קיומם של שני מגזרים כלכליים נפרדים בתוך מדינה אחת, המחולקים לפי רמות שונות של פיתוח, טכנולוגיה ודפוסי ביקוש שונים, לדוגמה מגזר עם טכנולוגיות פרימטיביות עתיר עבודה ומגזר עם טכנולוגיה מתקדמת עתיר הון. הרעיון נוצר במקור על ידי הכלכלן ההולנדי יוליוס הרמן בוקה  כדי לתאר את קיום בו-זמני של מגזרים כלכליים מודרניים ומסורתיים בכלכלה קולוניאלית.

כלכלות כפולות נפוצות יותר במדינות פחות מפותחות, שבהן מגזר אחד מכוון לצרכים מקומיים ואחר לשוק היצוא העולמי. כלכלות כפולות עשויות להתקיים גם בתוך אותו מגזר, למשל מטע מודרני עם טכנולוגיות מתקדמות הפועל במקביל לשיטות גידול מסורתיות המשתמשות בפחות טכנולוגיה. הכלכלן סר ארתור לואיס השתמש במושג של כלכלה כפולה כבסיס לתאוריית אספקת העבודה שלו לגבי הגירה כפרית-עירונית. לואיס הבחין בין מגזר קיום כפרי בעל הכנסה נמוכה עם עודף אוכלוסייה, לבין מגזר קפיטליסטי עירוני מתרחב (ראה מודל דו-מגזרי). הכלכלה העירונית סופגת כוח אדם מאזורים כפריים (דבר המגביל את השכר העירוני עקב עודף היצא של עובדים) עד למיצוי עודף העובדים מהכפר.

חלק מהחוקרים טוענים כי קיימות סיבות כלכליות לנהיה אחר טראמפ ולהתחזקות הטראמפיזם. לפי מאמר אחד, טראמפ ניצח בבחירות ב-2016 בעיקר בגלל שמספיק מצביעים מ-3 מדינות מפתח, כולן בחגורת החלודה העבירו את תמיכתם מהמפלגה הדמוקרטית למפלגה הרפובליקנית, וכי הסיבה המרכית לכך היו משברים כלכילים במדינות אלו. מקור השבר הכלכלי הזה הוא קיום של כלכלה כפולה שבה קבוצה אחת של המעמדות הנמוכים, התאפיינה בשכר נמוך, ירידה בהכנסה היחסית, חובות גדלים, ניידות חברתית כלפי מטה ותחושות ייאוש הנובעות מכך, בעוד שבקבוצה של ההכנסות הגבוהות, הייתה פריחה כלכלית. לפי המחקר מקור תהליכים אלה החל בזמן רייגן, בהענקת הקלות לעשירים וכוח פוליטי גדל, ונמשך גם במשך כהונת קלינטון, בוש והגיע לשיא בימי ברק אובמה שטיפח את הסופר-עשירים.

## הערות שוליים

קטגוריה:מקרו-כלכלה
קטגוריה:ריבוד ואי שוויון
קטגוריה:מערכות כלכליות
הגדת ניו יורק (1837)

**הגדת ניו יורק** משנת 1837 (באנגלית: **Service for the Two First Nights of the Passover**) היא הגדה של פסח, הראשונה שהודפסה בארצות הברית. ההגדה נדפסה בניו יורק על ידי סולומון הנרי ג'קסון (Solomon Henry Jackson), והיא נחשבת לאבן דרך בתולדות הקהילה היהודית באמריקה, שכן היא מסמלת את ראשית המעבר מהסתמכות על ייבוא ספרי קודש מאירופה לייצור עצמאי של תשמישי קדושה וספרות דתית על אדמת אמריקה. היא הודפסה בנוסח העברי המקורי לצד תרגום לאנגלית. 

ההגדה כוללת בנוסף לתרגום האנגלי גם את הנוסח העברי המקורי. התרגום האנגלי מובא מול העברית, עם הבהרות קטנות.

## רקע היסטורי
בתחילת המאה ה-19, עדיין הייתה הקהילה היהודית בארצות הברית קטנה, והסתמכה כמעט לחלוטין על ספרים וסידורים שהגיעו מאירופה. חלק גדול מהמהגרים דיבר ביידיש בביתו, ובאנגלית מחוץ לביתו. העברית הייתה בעיקר ספרות ליטורגית, והדור הצעיר החל שלא להבינה. עם גידול הקהילה בניו יורק בשנות ה-30 של המאה ה-19, נוצר צורך מקומי בטקסטים נגישים הכוללים תרגום לשפה האנגלית עבור הדור הצעיר והמהגרים שהשתלבו בחברה האמריקאית. רוב הטקסים הכתובים הכתובים באנגלית הגיעו מלונדון, שהייתה הריכוז היהודי דובר האנגלית המשמעותי מחוץ לארצות הברית. 

סולומון הנרי ג'קסון (1770–1847 בערך) היה המדפיס היהודי הראשון בניו יורק ודמות מפתח בגיבוש הזהות היהודית-אמריקאית המוקדמת. ג'קסון נודע בעיקר כעורך ומוציא לאור של  "The Jew" (בין השנים 1823–1825), שהיה כתב העת היהודי הראשון שהופיע בארצות הברית.

כתב העת הוקם במטרה להגן על היהדות מפני פעילות מיסיונרית נוצרית באותה תקופה, וג'קסון השתמש במכבש הדפוס שלו כדי לחזק את הקהילה היהודית המקומית.
 הדפסת הגדת ניו יורק בשנת 1837 הייתה חלק מפעילותו הרחבה לביסוס זהות יהודית-אמריקאית.

## מבנה ההגדה ותוכנה
ההגדה נדפסה ללא איורים משמעותיים, בניגוד להגדות אירופיות מפוארות מאותה תקופה, מה שמעיד על היותה ספר עבודה פרקטי שנועד לשימוש ליד שולחן הסדר. בצד ימין רשום הטקסט המסורתי בעברית, ובצד שמאל רשום הטקסט המתורגם לאנגלית. 
ההגדה כתובה לפי מנהגי אשכנז וספרד. הקטעים "חד גדיא" ו"אחד מי יודע" אינם מתורגמים לאנגלית ומופיעים בשפה העברית בלבד.

## חשיבות
ההגדה נחשבת לאחד הפריטים החשובים ביותר בביבליוגרפיה של היודאיקה האמריקאית. עותקים של ההגדה נמצאים באוספים הנדירים של הספרייה הלאומית בירושלים, בספריית הקונגרס בוושינגטון ובאוספים פרטיים של אספני יודאיקה. חשיבותה אינה נובעת מחידושים הלכתיים, אלא מעצם היותה הצהרת עצמאות תרבותית של הקהילה היהודית בארצות הברית.

## ראו גם
* הגדת וושינגטון
* הגדת נירנברג הראשונה

## קישורים חיצוניים
* הצצה לכמה מההגדות שישאירו אתכם פעורי פה, באתר הספרייה הלאומית
* ההגדה המלאה, באתר הספרייה הלאומית

## הערות שוליים

קטגוריה:הגדה של פסח
קטגוריה:יהדות ארצות הברית
קטגוריה:ספרי המאה ה-19
גוטה

**גוטה** (בנורווגית: **Gåte**; באופן מילולי: חידה) היא להקת פולק נורווגית שהוקמה ב-1999. הלהקה ייצגה את נורווגיה באירוויזיון 2024 עם השיר "Ulveham". הלהקה סיימה במקום ה-25 בגמר עם 16 נקודות.

## קריירה
ב-2000, הלהקה הוציאה את המיני-אלבום הראשון שלה, *Gåte EP*.

ב-2002, הלהקה הוציאה את המיני-אלבום השני שלה, *Gåte EP*. המיני-אלבום הגיע בשיאו למקום השני בנורווגיה.

ב-26 בספטמבר 2002, הלהקה הוציאה את אלבום האולפן הראשון שלה, *Jygri*. האלבום הגיע בשיאו למקום הראשון בנורווגיה.

ב-2003, הלהקה הוציאה את המיני-אלבום השלישי שלה, *Statt opp (Maggeduliadei)*. המיני-אלבום הגיע בשיאו למקום הרביעי בנורווגיה.

ב-2004, הלהקה הוציאה את הסינגל "Sjå attende". הסינגל הגיע בשיאו למקום העשירי בנורווגיה.

ב-18 באוקטובר 2004, הלהקה הוציאה את אלבום האולפן השני שלה, *Iselilja*. האלבום הגיע בשיאו למקום השלישי בנורווגיה.

ב-3 באפריל 2006, הלהקה הוציאה את אלבום האולפן השלישי שלה, *Liva*. האלבום הגיע בשיאו למקום ה-15 בנורווגיה.

ב-3 בנובמבר 2017, הלהקה הוציאה את המיני-אלבום הרביעי שלה, *Attersyn*.

ב-2 בנובמבר 2018, הלהקה הוציאה את אלבום האולפן הרביעי שלה, *Svevn*. האלבום הגיע בשיאו למקום ה-11 בנורווגיה.

ב-21 במאי 2021, הלהקה הוציאה את המיני-אלבום החמישי שלה, *Til Nord*.

ב-3 בדצמבר 2021, הלהקה הוציאה את אלבום האולפן החמישי שלה, *Nord*.

ב-2023, הלהקה הוציאה את השיר "Førnesbrunen (Radio Edit)". השיר הגיע בשיאו למקום העשירי בנורווגיה.

ב-12 בדצמבר 2023, הלהקה הוציאה את המיני-אלבום השישי שלה, *Vandrar*. כמו כן, באותו יום הלהקה הוציאה את הסינגל "Ulveham", איתו התמודדו בקדם האירוויזיון לשנת 2024, *Melodi Grand Prix 2024*. ב-20 בינואר 2024, הלהקה הופיעה עם השיר בחצי הגמר השני של הקדם וסיימה בשלושת המקומות הראשונים, ולכן העפילה לגמר הקדם. ב-3 בפברואר, הלהקה סיימה במקום הראשון עם 250 נקודות, ולכן הלהקה תייצג את נורווגיה באירוויזיון 2024. כמו כן, השיר הגיע בשיאו למקום ה-23 במצעד 40 שירי האיירפליי ברדיו הנורווגי.

## קישורים חיצוניים

## הערות שוליים

קטגוריה:נציגי נורווגיה באירוויזיון
קטגוריה:משתתפי אירוויזיון 2024
קטגוריה:משתתפי מלודי גרנד פרי
קטגוריה:להקות שהוקמו בשנת 1999
Time (שיר של פינק פלויד)

"**Time**" (בעברית: "**זמן**") הוא שיר של להקת הרוק הבריטית פינק פלויד שיצא לאור כחלק מאלבומם השמיני The Dark Side of the Moon ויצא כסינגל בארצות הברית. המילים של השיר נכתבו על ידי רוג'ר ווטרס, והשירה מבוצעת על ידי דייוויד גילמור וריצ'רד רייט. המילים עוסקות בחלוף הזמן. ווטרס שהיה בן 30 בעת יציאת השיר לאור, קיבל את הרעיון לשיר כשהבין שאינו מתכונן לשום דבר נוסף בחייו. הוא תיאר זאת בראיונות שונים כהבנה שמתרחשת בגילאי 28 ו-29. השיר ידוע בקטע הקדמה הכולל פתיחה ארוכה של שעונים מצלצלים. צלילים אלו הוקלטו בחנות עתיקות, בניסוי שעשה אלן פרסונס בשיטת ההקלטה של צליל קוואדרופוני (הקלטה במספר ערוצי שמע בהקלטה) ללא כוונה מראש להשתמש בהם בשיר זה.

רצועת האלבום כוללת גם גרסה חוזרת של השיר "Breathe". זהו השיר היחיד באלבום שנותן קרדיט לכל ארבעת החברים הראשיים על כתיבת השירים, והאחרון שעשה זאת בדיסקוגרפיה של הלהקה.

## הרכב
מילותיו של השיר עוסקות בהבנתו של רוג'ר ווטרס ש"החיים לא נועדו להתכונן למה שיבוא בעתיד, אלא בקבלת שליטה על גורלך שלך". לפי ראיון של פיל טיילור מ-1994, דייוויד גילמור השתמש במעבד האפקטים לקסיקון PCM-70 עבור צלילי ההשהיה המעגליים (אפקט Delay) שנשמעו בשיר, דבר ששכפל את סוג ההד שהיה מקבל מיחידת ההד הקודמת שלו מתוצרת בינסון.

## בהופעות
פינק פלויד ביצעה את השיר בהופעה חיה מ-1972 עד 1975, ולאחר עזיבתו של ווטרס, מ-1987 עד 1994. ווטרס החל לבצע את השיר בהופעות הסולו שלו, כשהוא מבצע את השירה בעצמו, החל מ-1999 בסיבובי ההופעות In the Flesh ולאחר מכן ביצע אותו בסיבוב ההופעות The Dark Side of the Moon Live בשנים 2006-2008 ובסיבוב ההופעות Us + Them Tour בשנים 2018-2018.

גילמור ביצע את השיר בהופעה חיה בכל אחד מסיבובי הופעות הסולו שלו מאז סיבוב ההופעות The Division Bell Tour של פינק פלויד, בו ריצ'רד רייט השתתף בשירה.

## ביקורות
בביקורת עכשווית ל-*The Dark Side of the Moon*, לויד גרוסמן מה"רולינג סטון" נתן ל-"Time" ביקורת חיובית, ותיאר את הרצועה כ"רוק משובח בעל גוון קאנטרי עם סולו גיטרה חזק מאת דייוויד גילמור". *[[בילבורד]]* והמגזין *Louder Sound* דירגו את השיר במקום התשיעי והחמישי, בהתאמה, ברשימת 50 השירים הגדולים ביותר של פינק פלויד.

## משתתפים
* דייוויד גילמור – גיטרות חשמליות, סולן (בתים ו-"Breathe (Reprise)") וקולות רקע (גשר ו-"Breathe (Reprise)")
* ריצ'רד רייט - עוגב פרפיסה, פסנתר אלקטרוני וורליצר, שירה משותפת
* רוג'ר ווטרס - גיטרה בס, EMS VCS 3
* ניק מייסון - תופים, רוטוטומים

עם:
* דוריס טרוי - קולות רקע
* לסלי דאנקן - קולות רקע
* Liza Strike – קולות רקע
* בארי סנט ג'ון - קולות רקע

## הערות שוליים

## קישורים חיצוניים

קטגוריה:שירי 1973
קטגוריה:סינגלים מ-1974
קטגוריה:שירי פינק פלויד
קטגוריה:שירים באנגלית
קטגוריה:שירים על זמן
קטגוריה:שירים על זקנה
קטגוריה:שירים על מוות
קטגוריה:מיזם לטיפול דחוף - ערכים שנוצרו או הורחבו על ידי David6988
קואצ'לה

**קואצ'לה** (המכונה רשמית **פסטיבל המוזיקה והאמנויות של עמק קואצ'לה** ולעיתים גם **פסטיבל קואצ'לה**) הוא פסטיבל מוזיקה ואמנויות שנתי הנערך במועדון האמפייר פולו באינדיו, קליפורניה בעמק קואצ'לה  במדבר קולורדו . הפסטיבל נוסד על ידי פול טולט וריק ואן סנטן ב-1999, וכיום מאורגן על ידי Goldenvoice. האירוע מארח אמנים מוזיקליים מז'אנרים מוזיקליים רבים, כולל רוק, פופ, אינדי, היפ הופ ומוזיקת דאנס אלקטרונית, וכמו כן מציג מיצבים ופסלים אמנותיים.

## היסטוריה
הפסטיבל, אשר מתקיים מדי שנה באפריל-מאי, לא התקיים ב-2020 ו-2021 עקב מגפת הקורונה.

בשנת 2025, להקת ההיפ-הופ הצפון-אירית Kneecap סיימה את הופעתה בסוף השבוע השני של הפסטיבל עם מסרים פרו-פלסטיניים בולטים. במהלך ההופעה הוקרנו על המסכים מסרים פוליטיים, כולל: , , ו. הלהקה טענה כי במהלך הופעתה הראשונה בפסטיבל המסרים לא שודרו, למרות שהיו אמורים להופיע – מה שעורר טענות לצנזורה מצד מארגני הפסטיבל. באותה הופעה הושמט גם שיר של הלהקה על מותה של ראש ממשלת בריטניה לשעבר מרגרט תאצ'ר, דבר שהוביל את הלהקה להגיב ברשתות: "זה לא הדבר היחיד שנחתך". לקראת סוף השבוע השני של הפסטיבל, הלהקה הבטיחה להחזיר את המסרים – ואף החריפה את נוסחם. בין היתר אמרו לקהל: .  באותה השנה, אמנים נוספים בפסטיבל הביעו תמיכה בפלסטינים: גרין דיי, בוב וילן ובלונד רדהד הניפו דגלי פלסטין, ובמקרה של האחרונים אף שולב אודיו של מחמוד ח'ליל.

פסטיבל קואצ'לה 2026 יתקיים במועדיו הרגילים כשהמופעים המרכזיים יהיו ג'סטין ביבר, סברינה קרפנטר וקרול ג'י.

## קישורים חיצוניים

* 

## הערות שוליים

קטגוריה:פסטיבלי אמנות
קטגוריה:ארצות הברית: פסטיבלי מוזיקה
קטגוריה:קליפורניה: תרבות
הגדת מוקטה

[שמאל|ממוזער|250px|[דיינו מתוך **הגדת מוקטה**]]
**הגדת מוקטה** (באנגלית: **Mocatta Haggadah**) היא הגדה של פסח מאוירת שנכתבה בסוף המאה ה-13 או בתחילת המאה ה-14 בקטלוניה שבספרד. כתב היד נמצא ביוניברסיטי קולג' לונדון ומספרו שם MS Mocatta 1.

כתב היד מעוטר להפליא בדיו, גואש, כסף וזהב על קלף. כתב היד מכיל בין השאר את שיר השירים, מגילת רות וקהלת.

## כללי
ההגדה הייתה שייכת למשפחה של פרדריק דוד מוקטה  ונשתמרה באוסף שלו, יחד עם מחזור מוקטה מהמאה ה-16. בשנת 1905 מרב האוסף שלו הופקד בספריית יוניברסיטי קולג' לונדון.

הדעות חלוקות בנוגע לתארוך שנת יצירת ההגדה, כאשר העיטורים בהגדה מורכבים מסגנונות שונים של כתבי יד עבריים מהמאה ה-13 עד תחילת המאה ה-14. זה כנראה בגלל שימוש במספר תבניות עיטור, ממקורות שונים.

חוסר האחידות בעיצוב של ההגדה מעידה על כך שההגדה הוכנה בפרקי זמן שונים. הדמויות הגרוטסקיות הרבות שנמצאות בהגדה מצביעות על סגנון ממקור צרפתי, בעוד שהעיטורים המיקרוגרפיים צבועים בצבעים שמשתמשים בהם לצביעת השוליים החיצוניים של כתבי יד מקראיים שמקורם מממלכת אראגון ודרום צרפת או לנגדוק.

המיקרוגרפיה בהגדה מיוחסת לסופר בשם יעקב, שגם אייר אותה. יעקב עבד במאה ה-14 בברצלונה וככל הנראה כתב גם את הגדת ריילנדס ומחזור קטלוניה.

במספר דפים איחוד של המיקורגרפיה יוצר מנורה, מוטיב שמשתמשים בו בעיקר בתנ"כים קטלונים מהמאה ה-14. ההשפעה הקטלונית נראית גם בציור של המצה (עמוד 43), שאופייני להגדות קטלוניה מהמאה ה-14.

## גלריה

Mocatta Haggdah Vanitzhak.jpg
Mocatta Haggdah Pesah.jpg
Mocatta Haggadah Bmorah.jpg
Mocatta Haggadah Matzah.jpg|איור המצה שאופייני להגדות קטלוניה


## קישורים חיצוניים

## הערות שוליים

קטגוריה:כתבי יד עבריים מאוירים
מוקטה
קטגוריה:קטלוניה: תרבות
אנקור (טיל מטרה)

**אנקור** הוא טיל מטרה ישראלי לדימוי טיל קרקע-קרקע, בפיתוחה וייצורה של רפאל – מערכות לחימה מתקדמות. זהו טיל בליסטי מוטס לטווח בינוני. הטיל משמש כיום לטיל מטרה למערכת נגד הטילים "חץ". לטיל מקטע לראש קרב מודולרי, והוא מסוגל לשאת ראש נפץ כבד.

## היסטוריה
ב-2 בספטמבר 2013 נערך ניסוי הטיסה הראשון של "אנקור כסוף". השיגור בוצע ממטוס קרב של חיל האוויר מעל הים התיכון, תחת אחריות מנהלת "חומה" במפא"ת. הניסוי עורר דריכות לאחר שמערכת ההתראה הרוסית ב זיהתה את השיגור בזמן אמת, בשעה 09:16 שעון ישראל. כשעה מאוחר יותר משרד הביטחון חשף רשמית את קיום הניסוי, והכריז על הצלחתו. העובדה שמערך הגילוי הרוסי זיהה את השיגור כעל אירוע בליסטי, היוותה אישור חיצוני ובלתי תלוי לאמינותו הטכנולוגית של הטיל. הצלחת הטיל התבטאה ביכולתו לייצר חתימת מכ"ם ומסלול טיסה המדמים באופן מוחלט טיל מבצעי ארוך-טווח וזיהוי "שני עצמים", מה שהמעיד על הצלחת הטיל בביצוע הפרדה נקייה של ראש הקרב מגוף הטיל.

## גרסאות
אנקור היא סדרת טילי מטרה ישראליים מתוצרת רפאל, שמדמים טילים בליסטיים לצורך בדיקת מערכות הגנה כמו ה"חץ". ישנן שלוש גרסאות של הטיל:

* **[[אנקור שחור]]**: הגרסה הבסיסית והראשונה בסדרה, מדמה טילים לטווח קצר, כמו הסקאד. שימש לפיתוח היכולות הראשוניות של מערכת ה"חץ".
* **[[אנקור כחול]]**: גרסה מתקדמת יותר המדמה טילים לטווח בינוני ויכולה לשאת ראש קרב, ומשמש לבחינת מערכות כמו חץ 2. שימש לא רק כטיל מטרה, אלא גם כטיל תקיפה מדויק לטווחים של כ-2,000 ק"מ. 
* **[[אנקור כסוף]]**: הגרסה החדישה והמתקדמת ביותר, שנועדה לדמות טילים בליסטיים ארוכי טווח (כמו ה"שיהאב 3") בעלי יכולת תמרון וחמיקה. משמש לניסויים של מערכות ההגנה המתקדמות ביותר כמו חץ 3.

## קישורים חיצוניים
* 
* עלון מידע על טילי המטרה ממשפחת טילי אנקור, באתר חברת רפאל
* 
* 
* 
* 

## הערות שוליים

קטגוריה:טילים ישראליים
קטגוריה:טילים בליסטיים מוטסים
הוועדה לעניינים בינלאומיים של הדומה הממלכתית של הפדרציה הרוסית

**הוועדה לעניינים בינלאומיים של הדומה הממלכתית** (ברוסית: **Комитета по международным делам**, בפשטות "הוועדה הבינלאומית") היא ועדה קבועה של הבית התחתון בפרלמנט הרוסי, הדומה הממלכתית של הפדרציה הרוסית. היא ממונה על חקיקה מובילה במדיניות החוץ ודיון בדומה ובסמכותה לבחון, לפקח ולחוקק הצעות חוק הקשורות לענייני החוץ של רוסיה. הוועדה אחראית בדרך כלל לפיקוח (אך לא לניהול) ולמימון תוכניות סיוע חוץ, כמו גם מימון מכירות נשק והכשרה לבעלי ברית לאומיים וכן לאשרור אמנות והסכמים בינלאומיים עליהם רוסיה חתומה.

בתפקיד יושב הראש הנוכחי מכהן לאוניד סלוצקי, מאז אוקטובר 2016.
## קישורים חיצוניים

* 

קטגוריה:רוסיה: צבא וביטחון
קטגוריה:ועדות הדומה הממלכתית של הפדרציה הרוסית
פלוריאן סוטוקה

**פלוריאן סוטוקה** (בצרפתית: **Florian Sotoca;** נולד ב-25 באוקטובר 1990) הוא כדורגלן צרפתי המשחק כחלוץ במועדון לאנס מהליג 1.

## קריירת מועדונים
### קריירה מוקדמת
סוטוקה גדל במחלקת הנוער של נרבון וב-25 באוגוסט 2012 ערך הופעת בכורה בקבוצה הבוגרת ששיחקה אז בליגה החמישית בצרפת. את עונתו הראשונה בבוגרים סיים סוטוקה עם 8 שערים ב-22 משחקי ליגה. בסיום העונה עבר סוטוקה למרטיג מהליגה הרביעית ואת העונה שלו במרטיג הוא סיים עם שער בודד ב-26 הופעות. בעונה לאחר מכן עבר סוטוקה לבזייה גם היא מהליגה הרביעית ועד ינואר הוא הספיק לכבוש 5 שערים ב-14 הופעות.

### מונפלייה
ב-23 בינואר 2015, בגיל 24, חתם סוטוקה על החוזה המקצועני הראשון שלו כשמונפלייה מהליג 1 החתימה אותו.  בעונתו הראשונה הוא לא זכה להופיע בקבוצה הבכירה ושיחק רק בקבוצת המילואים של המועדון בליגה הרביעית. ב-28 באוקטובר 2015 ערך סוטוקה הופעת בכורה בקבוצה הראשונה בהפסד 2–3 ללוריאן במסגרת הגביע הצרפתי. בליגה ערך סוטוקה הופעת בכורה ב-27 בפברואר 2016 בניצחון 3–0 על ליל, אך הייתה זו ההופעה היחידה שלו בקבוצה ואת רב העונה הוא העביר שוב בקבוצת המילואים של המועדון.

### גרנובל
לאחר שלא זכה לדקות משחק במונפלייה, בסיום עונת 2015/2016 החליט סוטוקה לחזור לליגה הרביעית וחתם בגרנובל. סוטוקה שיחק בגרנובל 3 עונות ועזר לה לעלות עד לליג 2, כשבשלוש עונות במועדון הוא כבש 31 שערים ב-102 הופעות בכל המסגרות והפך לקפטן הקבוצה.

### לאנס
ב-9 ביולי 2019, חתם סוטוקה בלאנס מהליג 2.  ב-27 ביולי 2019 ערך סוטוקה את הופעת הבכורה במועדון בניצחון 2–1 על לה מאן, במשחק זה כבש סוטוקה גם את שער הבכורה שלו עבור המועדון. הליגה בעונה זו הופסקה ב-12 במרץ 2020 לאחר 28 מחזורים בעקבות התפרצות מגפת הקורונה, כשלאנס ממוקמת במקום השני ועל כן היא זכתה בכרטיס לליג 1, ובכך השלים סוטוקה עלייה של 3 ליגות ב-4 שנים. כשאת עונת הבכורה שלו בקבוצה הוא סיים עם 9 שערים ב-30 הופעות בכל המסגרות. ב-23 באוגוסט 2020 ערך סוטוקה הופעת בכורה בליג 1 עבור לאנס בהפסד 1–2 לניס. ב-3 באוקטובר 2020 כבש סוטוקה את שער הבכורה שלו בליג 1 בניצחון 2–0 על סנט אטיין. ואת עונת הבכורה שלו בליג 1 עונת 2020/2021 סיים סוטוקה עם 8 שערי ליגה ב-33 הופעות. לאחר 2 עונות מוצלחות ופתיחת עונה מוצלחת בעונת 2021/2022 ב-13 בדצמבר 2021, חתם סוטוקה על הארכת חוזה במועדון עד יוני 2024. ואת העונה סיים עם 6 שערים ב-38 הופעות בכל המסגרות. עונת 2022/2023 הייתה עונה מצוינת עבור לאנס ועבור סוטוקה. כשב-24 בינואר 2023 חתם סוטוקה על הארכת חוזה נוספת עד יוני 2026. לאנס סיימה במקום השני בליגה נקודה בלבד אחרי פריז סן ז'רמן האלופה. וזכתה בכרטיס לליגת האלופות. סוטוקה כבש בעונה זו 8 שערים ב-42 הופעות בכל המסגרות אליהם הוסיף 9 בישולים בליגה. ב-20 בספטמבר 2023 ערך סוטוקה הופעת בכורה אירופית בתיקו 1–1 עם סביליה הספרדית במסגרת מחזור הפתיחה של שלב הבתים בליגת האלופות. סוטוקה המשיך להיות שחקן מוביל בלאנס גם בעונת 2023/2024 כאשר סיים אותה עם 8 שערים ב-41 הופעות בכל המסגרות. עונת 2024/2025 הייתה עונה פחות טובה עבור סוטוקה ברמה האישית ועבור לאנס ברמה הקבוצתית. סוטוקה סיים את העונה עם שער בודד ב-34 הופעות בכל המסגרות.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני מרטיג
קטגוריה:כדורגלני מונפלייה
קטגוריה:כדורגלני גרנובל
קטגוריה:כדורגלני לאנס
קטגוריה:צרפתים ממוצא ספרדי
קטגוריה:צרפתים שנולדו ב-1990
מוזיאון השואה של מלבורן

ממוזער|מוזיאון השואה של מלבורן (הבניין הישן)
**מוזיאון השואה של מלבורן** (באנגלית: **Melbourne Holocaust Museum** – MHM) (בעבר המקום נקרא מרכז השואה היהודי) הוא המוסד הגדול ביותר באוסטרליה המוקדש לחינוך, מחקר וזיכרון של השואה. המוזיאון נוסד אוסטרליה, בשנת 1984 על ידי ניצולי שואה ברובע אלסטרנוויק , מלבורן. משימתו היא להנציח את היהודים שנרצחו בידי הנאצים ולחנך את הדור הצעיר באוסטרליה לזהות ולהתנגד לאנטישמיות, גזענות ודעות קדומות.

באוסף המוזיאון יש יותר מ-1,300 עדויות של ניצולים שהוקלטו בווידאו, למעלה מ-12,000 פריטים היסטוריים, כולל מסמכים, תמונות, יצירות אמנות וחפצים מתקופת השואה ומהתקופה שלאחר השואה.  כ-20,000 תלמידים מ-250 בתי ספר שונים מבקרים במוזיאון מדי שנה, לומדים מקרוב אודות פריטים נבחרים מהאוסף ונפגשים לשיחה עם ניצולי שואה. בנוסף, המוזיאון מקדם תוכניות לחינוך מבוגרים, ותוכניות להכשרת מורים. המוזיאון מארגן גם אירועים ציבוריים הפתוחים לקהל הרחב, וממלא תפקיד בתמיכה בניצולים ובמשפחותיהם.

המוזיאון נוסד על ידי ניצולי שואה, קרוביהם, מתנדבים ופילנתרופים. מרים פינק הייתה חברה בוועדה המארגנת המקורית של המוזאון ויחד עם בעלה ליאו הקימו את קרן ליאו ומינה פינק שאפשרה את רכישת הבניין מקורי ששימש למרכז השואה היהודי.

המוזיאון נסגר לקהל ב-2020 למטרת בנייה מחדש והרחבה ניכרת בהובלת משרדי האדריכלים קרסטין תומפסון ו־McCorkell Constructions.  בשנת 2023, לקראת הפתיחה המחודשת של המוזיאון, עודכן שמו מ"מרכז השואה היהודי" ל"מוזיאון השואה של מלבורן". בנובמבר 2023 נחנך המוזיאון מחדש ונפתח לקהל הרחב, והוא כולל שתי תערוכות קבועות, גלריה לתערוכות מתחלפות, מיצג תיעודי במציאות וירטואלית (VR), חדר זיכרון, ספרייה, שני אולמות כנסים וארבע כיתות לימוד. כמו כן הותקנו בו מחדש אש התמיד ופסל עמודי העד של האמן אנדרו רוג'רס . 

התערוכה "לכל אחד היה שם" ("Everybody Had a Name") עוקבת כרונולוגית אחר השואה, החל מהחיים היהודיים שלפני המלחמה, וכלה בניצולי שואה תושבי מלבורן שבנו מחדש את חייהם בעיר לאחר המלחמה. התערוכה "במחבוא: שבעה ילדים שניצלו" ("Hidden: Seven Children Saved") מיועדת לקהל צעיר (10+) ועוקבת אחר מסעם של שבעה ילדים ששרדו במחבוא בתקופת השואה.ממוזער| מרכז השואה היהודי
מאז 2008 מתנדבים אוסטריים מהשירות להנצחת השואה האוסטרי עובדים במוזיאון במשך 10–12 חודשים בשנה כתחליף לשירות החובה בצבא אוסטריה או שירות אזרחי חובה באוסטריה. עבודתם כוללת הדרכת תלמידים, קבלת קהל, תרגום מסמכים, הכנת תערוכות, עבודה בספרייה וקיטלוג תצלומים.

## ראו גם
* השרות למען זיכרון השואה באוסטריה
* המוזיאון היהודי של אוסטרליה

## קישורים חיצוניים

* 
* מבנה בית הכנסת המחודש כפי שצולם על ידי Google Street View
* שירות המתנדבים האוסטרי בחוץ לארץ
* המוזיאון היהודי במלבורן
* 
* 

## הערות שוליים

*
מלבורן
מלבורן
קטגוריה:מלבורן
קטגוריה:מלבורן: מבנים
ועדת ההגנה של הדומה הממלכתית של הפדרציה הרוסית

**ועדת ההגנה של הדומה הממלכתית** (ברוסית: **Комитет Государственной Думы по обороне**) היא ועדה קבועה של הבית התחתון בפרלמנט הרוסי, הדומה הממלכתית של הפדרציה הרוסית. הוועדה עוסקת בסוגיות החקיקתיות הנוגעות לענייני הגנת המדינה ופעולות המדינה להיערכות להגנה נאותה של המדינה מפני איומים שונים. הוועדה דואגת להכין טיוטות חוקים בתחומי ההגנה לעיון במליאת ההצבעה של הדומה הממלכתית, מנתחת את תהליך יישום החקיקה ומכינה הצעות לשיפורה וצעדים לעמידה בנורמות המשפטיות בתחום ההגנה. תחתיה פועלות 8 ועדות משנה שונות.
## תחומי אחריות
#סוגיות של מדיניות צבאית של המדינה;
#מימון הכוחות המזוינים של הפדרציה הרוסית;
#הכנת אזרחי הפדרציה הרוסית לשירות צבאי בפדרציה הרוסית;
#סוגיות של שיתוף פעולה צבאי-טכני עם ממשלות זרות;
#רווחה והגנה סוציאלית על אנשי צבא ובני משפחותיהם.
## קישורים חיצוניים
* 

קטגוריה:רוסיה: צבא וביטחון
קטגוריה:ועדות הדומה הממלכתית של הפדרציה הרוסית